અત્યાર સુધી અલગ અલગ પ્રકારની ભૂમિકાઓ ભજવી ચૂકેલી રાધિકા આપ્ટેને સ્ટીરિયો ટાઇપ રોલ ઓફર થયા નથી. તે કહે છે કે હું એવું માનતી નથી કે હું કંઇક વિશેષ પ્રકારના રોલ કરું છું, પરંતુ દર વખતે મને અલગ જ રોલ ઓફર થયા છે. દરેક ફિલ્મમાં મારું પાત્ર કંઇક અલગ રહ્યું. હું ખુદ ક્યારેય સ્ટીરિયો ટાઇપ રોલ કરવા ઇચ્છતી નથી. મારું ખુદનું માનવું છે કે એક કલાકારને કોઇ વિશેષ ટાઇપના રોલ માટે વારંવાર કહેવું પણ ન જોઇએ, કેમ કે કલાકાર કોઇ વિશેષ ભૂમિકામાં સીમિત ન રહીને સ્વચ્છંદ રીતે દરેક પ્રકારની ભૂમિકા ભજવવા ઇચ્છે છે. રાધિકાની ઇમેજ એક બોલ્ડ અભિનેત્રીની પણ છે. તે કહે છે કે અમે હંમેશાં સ્ક્રીપ્ટ મુજબનું કામ કરતા હોઇએ છીએ. બની શકે કે મારું કોઇ પાત્ર બોલ્ડ હોય, પરંતુ તે કારણે મારા પર બોલ્ડ અભિનેત્રીનું લેબલ ન લાગવું જોઇએ. લોકો એવું વિચારે છે તો તેમના વિચાર છે. હું તેમાં કંઇ ન કરી શકું. •